ຫກປຊ ເລັ່ງໃສ່ການຍົກລະດັບວຽກງານທະບຽນໃຫ້ແກ່ພະນັກງານໃນຂອບເຂດທົ່ວປະເທດ
ໂດຍການເປັນປະທານຂອງ ທ່ານ ດຣ ນາງ ບົວຫອມ ພົມມະຈັນ ຮອງຜູ້ອຳນວຍການ ຫ້ອງການກອງທຶນປະກັນສັງຄົມແຫ່ງຊາດ, ມີບັນດາ ຄະນະພະແນກການທີ່ກ່ຽວຂ້ອງ ພ້ອມທັງວິຊາການຈາກສູນກາງ ແລະ ທ້ອງຖິ່ນເຂົ້າຮ່ວມ ລວມທັງໝົດ 40 ກວ່າທ່ານ.
ໃນກອງປະຊຸມທ່ານປະທານໄດ້ໃຫ້ກຽດຂື້ນກ່າວຈຸດປະສົງຂອງການຝຶກອົບຮົມ ໂດຍແນ່ໃສ່ລົງເລິກພາກທິດສະດີ ແລະ ການປະຕິບັດຕົວຈິງ ກ່ຽວກັບການນຳໃຊ້ໂປຣແກຼມເງິນສົມທົບທີ່ໄດ້ຮັບການພັດທະນາໃໝ່ ເຊັ່ນ ການບັນທຶກເງິນສົມທົບ 8% ຂອງລັດຖະກອນເຂົ້າໃນປື້ມຂາເຂົ້າ, ການບັນທຶກຕົວເລກປະຈໍາຕົວຂອງແຕ່ລະພາກສ່ວນ ເພື່ອແຈ້ງໃຫ້ທາງບັນຊີ, ການຊອກຫາລະຫັດປະກັນສັງຄົມ ແລະ ການບັນທຶກຂໍ້ມູນຂອງ ແຕ່ລະຄົນລົງໃນຖານຂໍ້ມູນ, ການສົມທຽບຕົວເລກບັນຊີ ແລະ ການສະຫຼຸບລາຍງານເປັນເດືອນ ງວດ ປີ ແລະ ຂັ້ນຕອນການເກັບຮັກສາ ເອກະສານ ໂດຍການຂື້ນບັນຍາຍຂອງທ່ານ ນາງ ແຕ ຫົວໜ້າພະແນກທະບຽນ ແລະ ເງິນສົມທົບ ຫກປຊ, ພ້ອມດຽວກັນນັ້ນ ໃນຊຸດຝຶກອົບ ຮົມຍັງໄດ້ຮັບຟັງການບັນຍາຍຂອງພະແນກການທີ່ກ່ຽວຂ້ອງ ເຊັ່ນ ພະແນກປະຊາສຳພັນ, ພະແນກຂໍ້ມູນຂ່າວສານ ແລະ ເທັກໂນໂລຊີ (IT) ເພື່ອເປັນຂໍ້ມູນພື້ນຖານແກ່ສຳມະນາກອນ ໃຫ້ສາມາດຮັບຮູ້ ເຂົ້າໃຈ ແລະ ແນະນຳຜູ້ປະກັນຕົນໃນເວລາເຂົ້າມາໃຊ້ບໍລິການຢູ່ສູນບໍລິການກອງ ທຶນປະກັນສັງຄົມ ຂອບເຂດທົ່ວປະເທດ. ໃນມື້ສຸດທ້າຍຂອງການຝຶກອົບ ຍັງໄດ້ມີການທົບທວນຄືນໃນບົດຮຽນທີ່ໄດ້ຮຽນມາ, ຊຶ່ງຕະຫຼອດໄລຍະ ການຝຶກອົບຮົມເຫັນໄດ້ວ່າສຳມະນາກອນມີຄວາມເອົາໃຈໃສ່ຕິດຕາມການສິດສອນ, ເຂົ້າໃຈ ແລະ ພ້ອມທີ່ຈະນໍາເອົາບົດຮຽນດັ່ງກ່າວໄປຈັດຕັ້ງ ປະຕິບັດເຂົ້າໃນໜ້າທີ່ຮັບຜິດຊອບຂອງຕົນຢ່າງມີຜົນສຳເລັດ. ຊຸດຝຶກອົບຮົມໃນຄັ້ງນີ້ໄດ້ດຳເນີນເປັນເວລາ 5 ວັນ ດ້ວຍຜົນສຳເລັດ.
ໃນຕອນເຊົ້າຂອງວັນທີ 09 ກໍລະກົດ 2018
ທີ່ຫ້ອງປະຊຸມໃຫຍ່ຂອງຫ້ອງການກອງທຶນປະກັນສັງຄົມແຫ່ງຊາດ
ໄດ້ເປີດຊຸດຝຶກອົບຮົມການນຳໃຊ້ໂປຼແກຼມເງິນສົມທົບຂອງພາກລັດ
ໃຫ້ແກ່ພະນັກງານສູນບໍລິການກອງທຶນປະກັນສັງຄົມ ທົ່ວປະເທດ, ໂດຍພາຍໃຕ້ການເປັນປະທານ